Veivakalougatataki ni veisobuti na yalo tabu (15-20)
32 Raica! Ena veiliutaki vakadodonu+ e dua na tui,+Kei ira na turaga era na lewadodonu.2 O ira yadua era na vaka na ivunivuni mai na cagi,Na ivakaruru* mai na uca bi,Ena vaka na uciwai ena vanua dravuisiga,+Ena vaka na yaloyalo ni vatu levu ena vanua sigasiga.3 Ena sega tale ni bobo na matadra na rai,Kei na daligadra na rogo ena vakarorogo matua.4 Na lomadra na dau vakariri ena kila na kaKei na yamedra na kaka ena vosa vakavinaka qai matata.+5 O koya e yalowai ena sega ni vakatokai me lomasavu,Kei na tamata daulawaki ena sega ni tukuni me turaga.6 Ni na tukuna na yalowai na ka sesewa,Na lomana ena bucina na ka ca,+Me uqeta na vukitani,* me tukuna na ka lasu me baleti Jiova,Me kua ni vakani koya e viakanaMe kua ni vagunuvi koya e viagunu.7 E ca na nona inakinaki na daulawaki,+E uqeta na ivalavala vakamaduaMe vakaleqa na vakaloloma ena vosa lasu,+Ena gauna mada ga e vosa kina vakadodonu na dravudravua.8 Ia o koya e yalosavu e nakita me lomasavu,E guta me dauloloma.9 “Kemuni na yalewa lomawele, moni tucake moni rogoca na domoqu!Kemuni na goneyalewa dau vakawelewele,+ moni vakatudaliga ina ka au tukuna!10 Ni oti vakalailai e dua na yabaki, oni na sautaninini na dau vakaweleweleNi cava na beti vuanivaini ena sega ni dua na vaini e kumuni.+11 Moni rere na yalewa lomawele!Moni sautaninini na dau vakawelewele!Moni luvawaleMoni vauca e tolomuni na isulutaga.+12 Moni tavimabu ena rarawaEna ka sa yacova na were vinaka kei na loganivaini vuavuaivinaka.13 Ena ubia na nodra vanua na noqu tamata na wavakavotona kei na kau votovotoaEna ubia kece na nodra vale na dau rekiIo na koro dau mamarau.+14 Sa lala na valececere vakabaiSa vakanadakui na koro dau maue.+Sa biu tu vakadua o Ofeli+ kei na valenivakatawaEra marautaka na asa kilaEna kedra co na qelenisipi,+15 Me sobuti keda mada na yalo mai cake,+Me vuki na vanua talasiga me loga ni kauvuataKei na loga ni kauvuata e wili me veikau.+16 Ena qai tiko na lewadodonu ena vanua talasigaEna tiko na ivalavala dodonu ena loga ni kauvuata.+17 Na vua ni ivalavala dodonu dina na veiyaloni,+Na vua ni ivalavala dodonu dina na vakacegu kei na sautu me sega ni mudu.+18 Era na tiko na noqu tamata ena vanua vinaka ni vakaceguEna itikotiko tudei kei na ivakavakacegu vinaka.+19 Ia na ucaqereqere ena vakabalea na veikauKei na koro ena vakatautauvatataki vakadua.20 Oni marau na kaburaka na sorenikau ena batiniwai keceOni vakatala* na bulumakau kei na asa.”+
fij_Latn fij_Latn